ΑΝΑΚΕΦΑΛΑΙΩΤΙΚΕΣ ΕΡΩΤΗΣΕΙΣ ΣΤΑ ΘΡΗΣΚΕΥΤΙΚΑ.

**Tι ενώνει τους πιστούς στον λατρευτικό χώρο;(σελ.6)**

Η ειρήνη και η αγάπη προς τον συνάνθρωπο.

**Ποια είναι η νέα πραγματικότητα των πρώτων χριστιανών που δημιουργείται στην χριστιανική κοινότητα των Ιεροσολύμων;(σελ.6)**

Τα κοινά δείπνα και η εκούσια κοινοκτημοσύνη.

**Ποιο είναι το «σώμα» στο οποίο όλοι οι χριστιανοί ανήκουν, σύμφωνα με τον Απόστολο Παύλο(Ρωμ.12, 4-5);(σελ.7)**

Το σώμα του Χριστού της εκκλησίας με κεφαλή τον Χριστο όπου ο καθένας μας αποτελεί μέλος του σώματος αυτού.

**Γιατί η φιλοξενία του Αβραάμ θεωρείται έκφραση πίστης στον Θεό;(σελ.14)**

Επειδή μέσα από τη φιλοξενία αναγνωρίζει την παρουσία του Θεού και δέχεται τη θεϊκή υπόσχεση.

**Γιατί κάθε κοινωνική ομάδα (όπως η οικογένεια ή η ενορία), για να λειτουργεί ομαλά, πρέπει να γίνει «εικόνα» της Αγίας Τριάδας;(σελ.15)**

Επειδή η Αγία Τριάδα είναι παράδειγμα αγάπης και συνεργασίας, κάθε κοινωνική μονάδα πρέπει να λειτουργεί με αγάπη, σεβασμό και αλληλοϋποστήριξη, ώστε να αναπαριστά αυτό το θεϊκό πρότυπο στη γη.

**Ποια είναι η σημασία της φράσης της Μαριάμ: «Είμαι δούλη του Κυρίου· ας γίνει το θέλημά του σ’ εμένα όπως μου το είπες» για την έννοια της ελεύθερης πίστης;(σελ.16)**

Η φράση της Μαριάμ «Είμαι δούλη του Κυρίου· ας γίνει το θέλημά του σ’ εμένα» δείχνει ότι η πίστη της δεν είναι υποχρεωτική ή εξαναγκασμένη, αλλά μια ελεύθερη και συνειδητή αποδοχή της πρόσκλησης του Θεού. Η Μαριάμ εμπιστεύεται τον Θεό και αποδέχεται το σχέδιό Του με ταπεινότητα και ελεύθερη θέληση, δείχνοντας πλήρη αφοσίωση και υπακοή στο θέλημα του Θεού. Αυτή η στάση εκφράζει το βαθύτερο νόημα της πίστης ως ελεύθερη ανταπόκριση στην πρόσκληση του Θεού.

**Τι ονομάζεται Ιεραποστολή;**

Η έννοια της αποστολής κηρύκων του χριστιανικού Ευαγγελίου με σκοπό τη διάδοση της διδασκαλίας του Χριστού και την ίδρυση νέων εκκλησιαστικών κοινοτήτων ονομάζεται ιεραποστολή.

**Τι είναι Διακονία;**

 Είναι η έμπρακτη αγάπη προς τον συνάνθρωπο χωρίς να περιμένει αντάλλαγμα αυτός που την προσφέρει.

**Πως πρέπει να γίνεται η ιεραποστολή στην Ορθόδοξη εκκλησία;**

Η ιεραποστολή πρέπει να γίνεται ελεύθερα και όχι επιθετικά, με σεβασμό στην πολιτιστική ταυτότητα ατόμων και λαών. Όλες οι Ορθόδοξες εκκλησίες οφείλουν να συμμετέχουν σ’ αυτή τη προσπάθεια (σελίδα 32)

**Ποιος είναι ο πλησίον στο Χριστιανισμό σύμφωνα με την παραβολή του Σπλαγχνικού Σαμαρείτη; (σελ. 36).**

Ο πλησίον είναι κάθε άνθρωπος που έχει ανάγκη, ανεξάρτητα από καταγωγή, θρησκεία ή κοινωνική θέση. Ο Χριστός μας καλεί να δείχνουμε αγάπη και έλεος σε όλους, όπως έκανε ο Σαμαρείτης στον πληγωμένο άνθρωπο.

 **Εκτός από τη μετάφραση ελληνικών κειμένων, τι άλλο έκαναν οι δύο αδελφοί Κύριλλος και Μεθόδιος που βοήθησε στον πολιτισμό των Σλάβων**(**σελ.39);**
 Δημιούργησαν νέο λεξιλόγιο με βάση ελληνικές και σλαβικές ρίζες, έγραψαν πρωτότυπα έργα και βοήθησαν στη θρησκευτική και πολιτιστική καλλιέργεια των Σλάβων.

**Να αναφέρεις δύο αίτια του Σχίσματος ανάμεσα στην Ανατολική και Δυτική εκκλησία. (σελίδα 43)**

**Θεολογικές διαφορές**

* Διαφωνία για το **Filioque** (η προσθήκη στο Σύμβολο της Πίστης ότι το Άγιο Πνεύμα εκπορεύεται και από τον Υιό).
* Η Ρώμη διεκδικούσε πρωτείο εξουσίας (παπικό πρωτείο) πάνω σε όλες τις Εκκλησίες, ενώ η Κωνσταντινούπολη το δεχόταν μόνο ως τιμητικό.

Το Σχίσμα μεταξύ Ανατολικής και Δυτικής Εκκλησίας έγινε στην απογευματινή Θεια λειτουργία του Σαββάτου, της 16ης Ιουλίου **1054 μ.Χ.** στην **Κωνσταντινούπολη**, στον ναό της Αγίας Σοφίας.
Οι **απεσταλμένοι του Πάπα Λέοντα Θ΄με τον καρδινάλιο Ουμβέρτο επικεφαλή της αποστολής** κατέθεσαν αφοριστικό έγγραφο στον Πατριάρχη **Μιχαήλ Κηρουλάριο**, ο οποίος απάντησε με δικό του αφορισμό.

Στο σχίσμα οδήγησαν:

* **Θεολογικές διαφορές**, όπως η προσθήκη του Filioque στο Σύμβολο της Πίστης,
* **Διοικητικές διαφωνίες**, όπως η αξίωση του Πάπα για πρωτείο εξουσίας,
* **πολιτισμικές–πολιτικές εντάσεις** ανάμεσα στη Δύση και την Ανατολή.

Από τότε, οι δύο Εκκλησίες χωρίστηκαν σε **Ρωμαιοκαθολική (Δυτική)** και **Ορθόδοξη (Ανατολική)**.

 **Ποιες ήταν οι συνέπειες του Σχίσματος για την Ανατολική Εκκλησία; (****σελ.44)**

Μετά το Σχίσμα του 1054, ο Πατριάρχης Κωνσταντινουπόλεως απέκτησε αυξημένη πνευματική εξουσία στον χώρο της Ανατολής. Η διοίκηση της Εκκλησίας συνέχισε να βασίζεται στο συνοδικό σύστημα, δηλαδή στη συλλογική λήψη αποφάσεων από τους επισκόπους και πατριάρχες. Ωστόσο, το Σχίσμα επηρέασε αρνητικά και την πολιτική ζωή της Ανατολικής Αυτοκρατορίας, καθώς προκάλεσε επιθετικότητα από τη Δύση.

**Τι προβλήματα αντιμετώπισε η Δυτική Εκκλησία μετά το Σχίσμα και ποια ήταν τα αίτιά τους; (σελ.44)**

Η Δυτική Εκκλησία αντιμετώπισε σοβαρές κρίσεις και νέα σχίσματα, όπως ο Προτεσταντισμός. Αυτά οφείλονταν στον αυταρχισμό του Πάπα, που επεδίωκε απόλυτο έλεγχο σε εκκλησιαστικά και πολιτικά θέματα. Πολλοί χριστιανοί στη Δύση αντέδρασαν σε αυτές τις πρακτικές, οδηγώντας σε αποσχίσεις και μεταρρυθμιστικά κινήματα.

**Ποια ήταν η βασική διαφορά στη διδασκαλία του Μαρτίνου Λούθηρου σε σχέση με τη Ρωμαιοκαθολική Εκκλησία σχετικά με τη σωτηρία;(σελ.47)**
Ο Λούθηρος υποστήριζε ότι η σωτηρία είναι δώρο του Θεού και εξαρτάται μόνο από την πίστη στον Χριστό, ενώ η Ρωμαιοκαθολική Εκκλησία τόνιζε ιδιαίτερα τη σημασία των καλών έργων. Δίδασκε ότι και οι αγαθοεργίες ή αξιομισθίες μπορούν να εξασφαλίσουν άφεση αμαρτιών, άρα και σωτηρία. Επίσης, υποστήριζε ότι οι άγιοι έχουν περίσσευμα καλών έργων και μπορούν να αντισταθμίσουν τις αμαρτίες άλλων ανθρώπων. Αυτό το περίσσευμα το διαχειριζόταν ο Πάπας και έδινε τις παπικές αφέσεις (συγχωροχάρτια). Έτσι εξαγοράζονταν οι αμαρτίες όχι μόνο στην παρούσα ζωή αλλά και μετά θάνατον.

**Ποια είναι τα βασικά σημεία της διδασκαλίας του Καλβίνου σχετικά με την Αγία Γραφή και τη σωτηρία, και πώς διαφοροποιείται ο Καλβινισμός από τον Λουθηρανισμό;(σελ.48)**

Ο Καλβίνος πίστευε ότι η Αγία Γραφή είναι το πιο σημαντικό βιβλίο και πρέπει να χρησιμοποιείται για να ελέγχουμε όλες τις διδασκαλίες και πράξεις της Εκκλησίας. Επίσης, έλεγε ότι μόνο κάποιοι άνθρωποι, που ο Θεός διάλεξε από πριν, θα σωθούν. Η σωτηρία δεν εξαρτάται από το τι κάνει ο άνθρωπος, αλλά μόνο από τη θέληση του Θεού. Αυτό είναι διαφορετικό από τον Λουθηρανισμό, που πιστεύει ότι όλοι μπορούν να σωθούν αν έχουν πίστη. Ο Καλβινισμός έγινε ξεχωριστός κλάδος της Μεταρρύθμισης και έγινε δημοφιλής σε χώρες όπως η Ελβετία και η Σκοτία.